Lezzayer deg useggag n 1845, imir i yebda ilemmed tutlayt taɛrabt. Deg useggas n 1853 yesseday lumur n tedbelt deg tmurt n Lemdiya. Seg tama n unadi, imir yerra lwelha-s ɣer tantala tumẓabt. Deg useggas n 1854, yekcem-d tamurt n leqbayel. Deg useggas n 1858 yessaweḍ yelmed tutlayt taqbaylit, yerna yessufeɣ-d adlis ɣef tjerrumt, isemma- as : Essai de grammaire Kabyle. Sin iseggasen umbeɛd adlis-a, yessufeɣ-d adlis nniḍen ɣef tutlayt tamacaɣt, azwel-ines « Essai de grammaire de la langue tamashek ». Syen d afella, tamuɣliines tezzi ɣer unadi deg tmetti n leqbayel, yettnadi ad yissin axemmem d tmuɣli n Leqbayel ɣef unekcum afrensis ɣer tmurt-nsen. yejmeɛ-d kra n yiḍrisen n tsekla timawit, yessufeɣiten-id deg useggas n 1867, isemma-as Poèsies populaires de la Kabylie de Jurjura. Deg useggas n 1873 yessufeɣ-d adlis nniḍen deg tusna n tmetti, isemma-as : La Kabylie et les coutumes kabyles.